  Майя Бывальцева 11-тӥ но 12-тӥ инвожое Ижкарын мерлыко транспорт ветлон радлык воштӥськоз. 8-тӥ инвожое со сярысь ивортӥз кар администрацилэн пресс-службаез. 11-тӥ инвожое Горький ураметӥ ветлӥсь вань автобусъёсты но троллейбусъёсты 19 часысен 22 час 30 минутозь лэзёзы Ленин, Красная но Советской урамъёстӥ (Центрысь Металлургъёслэн городоксы пала мыныку). Со дыре Александр Невский собор дорын Бадӟым хоровой собор мыноз. 12-тӥ инвожое 10 часысен 24 часозь вань автобусъёсты но троллейбусъёсты Пушкинской урамысь Удмуртской ураметӥ лэзёзы. 20 часысен 24 часозь 6 но 9 номеро троллейбусъёс Металлургъёслэн городокысьтызы центрозь уз ветлэ. 36 номеро автобус Горький урамысь Карл Маркс ураме лэземын луоз. Тегъёс: Ижкар Транспорт Троллейбус Удмуртия автобусъёс Карлэннуналэз  